ভুয়া কোম্পানির নামে প্রতারণা  প্রতারক রাসেল চৌধুরী কোন প্রকার লাইসেন্স না করেই কিং স্টার ফ্লাইট লিমিটেড নামে ভুয়া কোম্পানি খুলে প্যাড ও ভিজিটিং কার্ড ছাপিয়ে ওই কোম্পানিতে চাকরি দেয়ার নামে শ শ যুবক যুবতীর সঙ্গে প্রতারণা করেন। তার প্রতারণার শিকার এ রকম এক যুবকের নাম জাহাঙ্গীর কবীর। অভিযোগ রয়েছে তাকে সহকারী ম্যানেজার পদে চাকরি দিয়ে তার কাছ  থেকে ৩ লাখ ৩০ হাজার টাকা হাতিয়ে নেন। গত বছরের ১৮ই জানুয়ারি একটি নিয়োগপত্র দেয়া হয়। এ নিয়োগপত্র ম্যানেজিং ডিরেক্টর হিসেবে রাসেল চৌধুরী ওরফে হারুন-উর রশীদের স্বাক্ষর রয়েছে। পরবর্তীকালে এ কোম্পানি ভুয়া প্রমাণিত হওয়ায় জাহাঙ্গীর কবীর তার দেয়া টাকা ফেরত চাইলে রাসেল চৌধুরী ওই বছরের ৫ই এপ্রিল সোনালী ব্যাংক গুলশানে নিউ নর্থ ব্রাঞ্চের একাউন্ট বরাবর ৩ লাখ ৩০ হাজার টাকার একখানা চেক দেন। এর সিরিয়াল নং ০৮৩১৩৬। চেকটি গ্রহণ করে জনতা ব্যাংক ঢাকা বিশ্ববিদ্যালয় শাখায় জমা দিলে সেটি ক্যাশ অনুমোদন হতে গিয়ে সোনালী ব্যাংক  গুলশান নর্থ ব্রাঞ্চ কর্তৃক ডিজঅনার হয়। দেখা যায় ওই একাউন্ট কোন টাকা নেই।